रणछोड़जी के दर्शन के बाद मंदिर की परिक्रमा की जाती है। मान्यता है कि बिना इसके भगवान के दर्शन का पूरा फल प्राप्त नहीं होता। ये मंदिर दोहरी दीवारों से बना है। दोनों दीवारों के बीच एक पतला सा रास्ता या गलियारा छोड़ा गया है। इसी रास्ते से परिक्रमा की जाती है। रणछोड़जी के मंदिर के सामने एक बहुत लंबा-चौड़ा 100 फुट ऊंचा जगमोहन है, जिसकी पांच मंजिलें है और उसमें 60 खंभे हैं। इसकी भी दो दीवारों के बीच गलियारा है, जहां से रणछोड़जी के बाद इसकी परिक्रमा की जाती है।